gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8808, del 11-05-2020 (2020/2246)

Notificació de la sentència dictada en el procediment de pàtria potestat número 692/2019.
-----------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2246


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de pàtria potestat número 692/2019. [2020/2246]  
María Cabezuelo Campos, lletrada de l'Administració de justícia del Jutjat de Primera Instància número 9 de València.  
Mitjançant aquest edicte faig saber que en les actuacions de família, pàtria potestat, seguides amb el número 000692/2019, a instàncies d'Alexis Vanesa Ricáldez Herbás contra Edson Enmanuel Sejas Canseco en situació de rebel·lia, en els quals en data 3 de març de 2020, ha recaigut una sentència, en què la part dispositiva és com segueix:  
  
«Dispositiva  
Estime la demanda formulada per Alexia Vanesa Ricaldez Herbás contra Edson Enmacuel Sejas Canseco, i fixe les mesures reguladores següents dels efectes de la ruptura de la seua unió extramatrimonial, sense imposició expressa de costes.  
1. S'atribueix a la mare la guarda i custòdia de la filla comuna anomenada \*\*\*, així com l'exercici exclusiu de la pàtria potestat.   
2. Com a pensió alimentària en favor del menor, el pare entregarà a la mare, dins dels primers cinc dies de cada mes i per mesos anticipats, mitjançant ingrés en el compte corrent que ella designe, la quantitat de 100 euros mensuals que s'actualitzaran anualment d'acord amb les variacions que experimente l'IPC, que publique l'INE o altre organisme que li substituïsca.   
3. Igualment, el pare haurà d'abonar el 50% de les despeses extraordinàries que genere la menor, és a dir, totes aquelles que siguen necessàries, imprevisibles i no habituals; qualsevol altra despesa en benefici de la menor ha de ser pactada per tots dos progenitors o, en cas de discrepància, decidit per l'autoritat judicial.  
Contra aquesta sentència es pot interposar un recurs d'apel·lació en el termini de vint dies davant aquest jutjat per a la seua substanciació davant l'Audiència Provincial de València.  
Aquesta la meua sentència, que pronuncie, mane i signe.   
I perquè valga de notificació en forma a Edson Enmanuel Sejas Canseco, en rebel·lia, expedisc i signe aquest edicte.   
  
  
València, 4 de març de 2020.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8966, del 03-12-2020 (2020/9857)

Notificació de la sentència dictada en el judici verbal número 44/2020.
-----------------------------------------------------------------------

### Dades del document

Número de DOGV
:   8966

Data del DOGV
:   03-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9857


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici verbal número 44/2020. [2020/9857]  
De: Hospital San Carlos de Dénia Grupo HLA, SL.  
Procurador: Agustín Marti Palazón.   
Contra: herència jacent de Mabel Grace Cane.  
En aquest procediment de judici verbal seguit a instàncies d'Hospital San Carlos de Dénia Grupo HLA, SL, contra l'herència jacent de Mabel Grace Cane s'ha dictat sentència, que, literalment, és com segueix:  
  
«Estime la demanda formulada per Hospital San Carlos de Dénia Grupo HLA, SL, representada pel procurador Agustín Martí Palazón, contra l'herència jacent de Mabel Grace Cane, declarada en rebel·lia processal, i, en conseqüència, condemne la part demandada a abonar a la part actora la quantitat de 5.058,32 euros més l'interés legal de la quantitat esmentada des de la interposició de la demanda, sense perjudici de l'aplicació de l'article 576 de la LEC. Tot això, amb condemna expressa a costes a la part demandada.  
Contra aquesta resolució es pot presentar un recurs d'apel·lació en el termini de vint dies.  
Aquesta és la meua sentència que, en nom de S. M. el Rei, pronuncie, mane i signe.»  
  
I, atés que es desconeix el parador del demandat, herència jacent de Mabel Grace Cane, expedisc aquest edicte a fi que li valga de notificació en deguda forma.  
  
Dénia, 5 de novembre de 2020.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8741, del 17-02-2020 (2020/1041)

Informació pública de l'aprovació de l'informe ambiental i territorial estratègic del Pla general estructural i del Pla d'ordenació detallada.
----------------------------------------------------------------------------------------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1041


Data del document
:   04-02-2020

Organisme emissor
:   Ajuntament d'Alpuente

Tipus de document
:   Anunci

Descriptors 

:   * Alpuente
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla general estructural i del Pla d'ordenació detallada. [2020/1041]  
Mitjançant l'Acord del Ple de data 28 de gener de 2020, ha sigut aprovat l'estudi ambiental i territorial estratègic, juntament amb la resta de documentació del Pla general estructural i del Pla d'ordenació detallada del municipi d'Alpuente, i de conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes per termini de quaranta-cinc dies comptadors des de l'endemà al de la publicació d'aquest anunci en el Diari Oficial de la Generalitat Valenciana.  
Durant aquest termini podrà ser examinat per les persones interessades en les dependències municipals i en el tauler d'anuncis de la seu electrònica (http://alpuente.sedelectronica.es/board), perquè es formulen les al·legacions que s'estimen pertinents.   
  
Alpuente, 4 de febrer de 2020.- L'Alcaldessa: Alicia Pérez Debon.
Diari Oficial de la Generalitat Valenciana


Sumari del DOGV 8727, del 28-01-2020 (2020/670)

ACORD de 24 de gener de 2020, del Consell, de nomenament de vocals del consell d'administració de l'Autoritat Portuària de Castelló de la Plana.
------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/670


Data del document
:   24-01-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Castelló de la Plana
    * instal·lació portuària

ACORD de 24 de gener de 2020, del Consell, de nomenament de vocals del consell d'administració de l'Autoritat Portuària de Castelló de la Plana. [2020/670]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del consell d'administració de les autoritats portuàries, i el Decret 167/2010, de 15 d'octubre, del Consell, concreta aquesta composició per a les autoritats portuàries d'Alacant, Castelló de la Plana i València. L'article 30.2 de la llei disposa que la designació i el cessament dels vocals dels consells d'administració de les autoritats portuàries haurà de fer-se necessàriament a proposta de les administracions públiques i entitats i organismes representats en aquells, i que serà acordada per l'òrgan competent de la comunitat autònoma.  
  
En conseqüència, d'acord amb l'article 17.b de la Llei 5/1983, de la Generalitat, de 30 de desembre, del Consell, a proposta del conseller de Política Territorial, Obres Públiques i Mobilitat, el Consell, prèvia deliberació en la reunió de 24 de gener de 2020,  
  
  
ACORDA  
  
El nomenament, amb efectes de l'endemà de la publicació en el Diari Oficial de la Generalitat Valenciana, com a vocals del Consell d'Administració de l'Autoritat Portuària de Castelló de la Plana, d'Amparo Marco Gual i Rafael Simó Sancho.  
  
València, 24 de gener de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8804, del 05-05-2020 (2020/3214)

Informació pública de la versió preliminar (VPP-1) de la modificació puntual proposta de la UE UBA-16.
------------------------------------------------------------------------------------------------------

### Dades del document

Número de DOGV
:   8804

Data del DOGV
:   05-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3214


Data del document
:   30-04-2020

Organisme emissor
:   Ajuntament de Teulada

Tipus de document
:   Anunci

Descriptors 

:   * Teulada
    * pla d'urbanisme
    * administració local

Informació pública de la versió preliminar (VPP-1) de la modificació puntual proposta de la UE UBA-16. [2020/3214]  
La Regidoria Delegada d'Urbanisme de l'Ajuntament de Teulada, amb data 8 de març de 2020, ha dictat el Decret número 555, pel qual resol iniciar el període de participació pública i consultes previst en l'article 53 i concordants de la Llei 5/2014, de 25 de juliol, LOTUP, de la versió preliminar (VPP-1) de la modificació puntual proposta de la UE UBA-16, amb l'estudi ambiental i territorial estratègic (EATE), amb l'estudi d'inundabilitat, i l'estudi d'integració paisagistica, l'estudi de viabilitat econòmica i memòria de sostenibilitat econòmica, així com l'informe d'impacte de gènere, i ordenar la publicació del present edicte per un període de quaranta-cinc dies mitjançant la inserció del corresponent anunci en el Diari Oficial de la Generalitat Valenciana, en un periòdic d'àmplia difusió a la localitat i al tauler d'anuncis web municipal, comptat aquest termini des de l'endemà de la publicació de l'edicte en el DOGV.   
  
Durant aquest termini podrà ser examinada la documentació a les dependències municipals en dies i hores hàbils, i en la pàgina web www.teuladamoraira.org per totes les persones afectades o interessades, i formular les observacions o al·legacions que estimen pertinents.  
  
Teulada, 30 d'abril de 2020.- L'alcaldessa: Rosa Vila Vallés.
Diari Oficial de la Generalitat Valenciana


Sumari del DOGV 8812, del 15-05-2020 (2020/3422)

Notificació de l'execució dels títols judicials 1772/17.
--------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3422


Organisme emissor
:   Jutjat de Primera Instància Número 4 d'Elx

Tipus de document
:   Anunci

Notificació de l'execució dels títols judicials 1772/17. [2020/3422]  
Part demandant: José Antonio Oliver Ferrer, Cristina Oliver Ferrer i Lidia Oliver Ferrer.  
Part demandada: M. del Carmen Oliver Ferrer.  
Sobre execucions en restants processos civils.  
En el judici de referència s'ha dictat la resolució que diu literalment:  
  
  
Interlocutòria  
Elx, 8 de novembre de 2019  
  
Acord:  
1. Tindre per emesa per la part executada, M. del Carmen Oliver Ferrer, la declaració de voluntat en el sentit que es procedisca a elevar a escriptura publica els acords formalitzats en document privat de data 27.4.99 d'inventari, apreuament, partició i adjudicació de l'herència d'Antonio Pascual Oliver Fuentes.  
2. Aquesta declaració es té per formulada sense perjudici de la forma i documentació que les lleis civils i mercantils puguen exigir per a aquest negoci jurídic.  
Contra aquesta resolució es pot interposar un recurs d'apel·lació en el termini de 20 dies a partir de l'endemà de la notificació, i haurà de constituir-se depòsit de 50 - en el compte de depòsits i consignacions d'aquest Jutjat, requisit sense el qual no s'admetrà a tràmit i que ha d'acreditar el recurrent.  
Així ho mana i signa Rocío Fons Tomás, magistrada jutgessa del Jutjat de Primera Instància número 4 d'Elx i el seu partit. En done fe.  
Atés que es desconeix el domicili o la residència actuals de la part demandada, per diligència d'ordenació de la data la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació d'aquest edicte per a efectuar la diligència de notificació de la interlocutòria de 8 de novembre de 2019.  
  
Elx, 9 de març de 2020.- La lletrada de l'Administració de justícia: Blanca C. Martínez Serrano.
Diari Oficial de la Generalitat Valenciana


Sumari del DOGV 8902, del 10-09-2020 (2020/7018)

Citació a les persones interessades en el recurs contenciós administratiu, procediment ordinari 2/000183/5547-GK, a comparéixer en la via jurisdiccional.
---------------------------------------------------------------------------------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/7018


Data del document
:   02-09-2020

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública

Citació a les persones interessades en el recurs contenciós administratiu, procediment ordinari 2/000183/1654-PA, a comparéixer en la via jurisdiccional. [2020/7018]  
El Tribunal Superior de Justícia de la Comunitat Valenciana, sala contenciosa administrativa, secció segona, ha reclamat a aquest centre directiu l'expedient corresponent al procediment següent:  
  
Referència: recurs contenciós administratiu, Procediment ordinari 2/000183/7369-TE.  
Òrgan jurisdiccional: Tribunal Superior de Justícia de la Comunitat Valenciana, sala contenciosa administrativa, secció segona.  
Recurrent: Lorena Guzmán Trochez  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra l'Ordre 24/2019, de 2 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos serveis auxiliars sociosanitaris i educatius de l'Administració de la Generalitat, escala auxiliars d'infermeria C2-05-01, sector administració especial, convocatòria 22/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponents a l'oferta d'ocupació pública de 2017, per al personal de l'Administració de la Generalitat (DOGV 8695, 11.12.19).  
D'acord amb el que es preveu en l'art. 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'art. 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional adés esmentat.  
No obstant això, es fa constar que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte recorregut.  
  
València, 2 de setembre de 2020.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 8889, del 24-08-2020 (2020/6717)

Notificació de la interlocutòria dictada en el procediment de jurisdicció voluntària número 1206/2019.
------------------------------------------------------------------------------------------------------

### Dades del document

Número de DOGV
:   8889

Data del DOGV
:   24-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6717


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de jurisdicció voluntària número 1206/2019. [2020/6717]  
 María Mercedes Checa Moya, lletrada de l'Administració de justícia del Jutjat de Primera Instància número 7, fa saber que:  
En el present procediment de jurisdicció voluntària, en exercici de la pàtria potestat seguit a instàncies de Ligia Lorena Garavito Herrera contra Domingo Alberto Jiménez Colmenares, s'ha dictat interlocutòria, la part dispositiva de la qual és literalment:  
  
Interlocutòria 286/2020  
Jutge que la dicta: Gonzalo Sancho Cerdá, en comissió de serveis  
Lloc: Castelló de la Plana  
Data: vint-i-huit de juliol de dos mil vint  
  
Part dispositiva  
Acord: atribuir a la mare, Ligia Lorena Garavito Herrera la facultat perquè puga emplenar els tràmits administratius precisos a l'efecte d'obtindre el passaport i NIE, i si escau, emplenar els tràmits administratius precisos per a sol·licitar la nacionalitat espanyola per opció per a la seua filla menor d'edat \*\*\*  
No és procedent verificar especial imposició de les costes processals causades.  
Notifiqueu la present resolució a les parts personades i al Ministeri Fiscal.  
Manera d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn). El recurs s'interposarà per mitjà d'un escrit presentat en aquest jutjat en el termini de vint dies, exposant les al·legacions en què base la impugnació, a més de citar la resolució objecte d'apel·lació i els pronunciaments que impugna (art. 458.2 LEC). Advertiu a les parts que per a interposar el recurs és necessària la intervenció de procurador i assistència de lletrat (art. 3 LJV). Si manca de mitjans suficients per a designar advocat i/o procurador, pot sol·licitar el reconeixement del dret a l'assistència jurídica gratuïta.  
  
Així ho acorde, mane i signe.  
I trobant-se aquest demandat, Domingo Alberto Jiménez Colmenares, en parador ignorat, s'expedeix el present edicte a fi que servisca de notificació en deguda forma.  
  
Castelló de la Plana, 17 d'agost de 2020.- La lletrada de l'Administració de justícia: María Mercedes Checa Moya.
Diari Oficial de la Generalitat Valenciana


Sumari del DOGV 8921, del 07-10-2020 (2020/8099)

Extracte de la Resolució de 15 de setembre de 2020, del rector, per la qual es convoquen quatre beques d'ajuda a la matrícula de segon curs de màster universitari Càtedra Fundació Torrecid, per al curs acadèmic 2020/2021.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8921

Data del DOGV
:   07-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8099


Data del document
:   15-09-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 15 de setembre de 2020, del rector, per la qual es convoquen quatre beques d'ajuda a la matrícula de segon curs de màster universitari Càtedra Fundació Torrecid, per al curs acadèmic 2020/2021. [2020/8099]  
BDNS (identif.): 526374.  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions  
(http://www.pap.minhap.gob.es/bdnstrans):  
  
Primer. Persones beneficiàries  
Podran participar:  
- Alumnes de la Universitat Politècnica de València de grau que inicien estudis en el primer curs de:  
- Màster universitari en Enginyeria Industrial de la Q.S.O.I. Industrials.  
- Màster universitari en Enginyeria Química de la R.I.F.E. Industrials.  
- Màster universitari en Enginyeria de Camins, Canales i Ports de la N.X.K.Z. Camins, Canales i Ports, per al curs acadèmic 2020/2021.  
  
Que complisquen els requisits exigits en les bases per a l'ajuda de matrícula.  
  
Segon. Objecte  
L'objecte d'aquesta convocatòria és fomentar els estudis de postgrau dels alumnes de la Universitat Politècnica de València.  
  
Tercer. Bases reguladores  
Accessibles en http://www.upv.es/contenidos/TORRECID  
  
Quart. Quantia  
Es concedeixen 4 beques d'ajuda a la matrícula, dotades cadascuna d'elles amb un màxim de 1.500 euros, destinats a abonar les taxes de matrícula de primer segon dels citats màsters universitaris per al curs 2020/2021, segons s'especifica en les bases reguladores del procediment.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte de la resolució en el Diari Oficial de la Generalitat Valenciana fins al 15 d'octubre de 2020 fins a les 24.00 hores.  
  
València,15 de setembre de 2020. El rector: Francisco José Mora Mas.
Diari Oficial de la Generalitat Valenciana


Sumari del DOGV 8959, del 24-11-2020 (2020/9632)

Notificació de la sentència dictada en el judici verbal número 1338/2019
------------------------------------------------------------------------

### Dades del document

Número de DOGV
:   8959

Data del DOGV
:   24-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9632


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 1338/2019 [2020/9632]  
La lletrada de l'Administració de justícia Fabiola Alonso Velázquez, fa saber que, en el judici a què es fa referència seguit en aquest jutjat, s'ha dictat sentència de data 10 de març de 2020 i s'ha acordat notificar a ocupants ignorats C/ Pere Soler,16 (Crevillent), i atés que ha sigut negativa la pràctica de la diligència en el domicili que consta en actuacions i que se'n desconeix el seu parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i contra aquesta podrà interposar recurs d'apel·lació en el termini de vint dies, davant aquest jutjat, i amb la constitució prèvia del depòsit per a recórrer de 50 euros que estableix la disposició addicional quinzena de la Llei orgànica del poder judicial.  
I amb la finalitat que valga de notificació en deguda forma a ocupants ignorats C/ Pere Soler,16 (Crevillent) expedisc aquest edicte.  
Elx, 13 de març de 2020  
De conformitat amb el que es disposa en la Llei orgànica 15/1999, de 13 desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial, i queda prohibida la seua transmissió o comunicació pública per qualsevol mitjà o procediment, i hauran de ser tractades exclusivament per a les finalitats pròpies de l'Administració de justícia.  
El contingut de l'edicte s'ajusta al que es disposa en la Instrucció 6/12 de la Secretaria de l'Administració de justícia.  
  
Elx, 13 de març de 2020. La lletrada de l'Administració de justícia: Fabiola Alonso Velázquez.